Maca yessemlal-it zzehr-is d yiwet n tmeṭṭut yuɣ-itt, tameṭṭut-agi d Faḍma i yesɛan ula d-nettat isem s wayes i as-ssawalen deg taddart, taḍadect d isem-is i d-ṣṣifa-s d tamecṭuḥt mliḥ deg lqedd aladɣa mi ara d t-bedd zdat n urgaz-agiines Bu Leɣṭuṭ, dɣa akken i qqaren deg lemtel  yufa uzduz afus-is , ayen i deg ixuṣ Bu leɣṭuṭ leɛyub tkemmel-iten tmeṭṭut-agi-ines, d acu kan taḍadectagi teḥrec mliḥ tin ɣur-s d taderɛit, tettɛawan argaz-is maca mi id t-tẓra ixeddem s lijira ɣer medden yerna ččan-as tidi-s, dɣa tessuter deg-s ad yeḥbes axeddim-agi ɣer medden neɣ At Tgemmunt yuɣal d-nettat i ixeddmen ɣer tlawin n taddart-nni d lijira, d acu kan ur tdum ara fell-asen temɛict-nni ur tleḥḥeq ara s wayen akken d tettawi, yiwen n wass tessuter deg Bu Leɣṭuṭ ad yinig ad inadi aɣrum-is anida-nniḍen, maca Bu Leɣṭuṭ leɛmer yeffiɣ si taddart agi n Tgemmunt ur iwufeq ara ṛṛay-agi id-as-d-tefka tmeṭṭut-is mi i t-teḥres dɣa yenna-as anida ara yinigeɣ ? Tenna-as: ɣer tmurt n Waɛraben.